ΓΡΑΠΤΗ ΕΡΩΤΗΣΗ E-2263/02

υποβολή: Michl Ebner (PPE-DE) προς την Επιτροπή

(24 Ιουλίου 2002)

Θέμα: Ενιαίος ορισμός της ολοκληρωμένης καλλιέργειας

Στον κανονισμό (ΕΟΚ) αριθ. 2092/91(1) του Συμβουλίου της 24ης Ιουνίου 1991 σχετικά με τον βιολογικό τρόπο παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής καθορίζονται οι προϋποθέσειςπό τις οποίες ένα γεωργικό προϊόν μπορεί να χαρακτηρίζεται ως βιολογικό τόσο κατά την επισήμανση όσο και τη διαφήμισή του.

Στο άρθρο 2, σημείο 13 της οδηγίας 91/414/ΕΟΚ(2) του Συμβουλίου της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων περιλαμβάνεται ο ορισμός της ολοκληρωμένης φυτοπροστασίας.

Ωστόσο, ο Διεθνής Οργανισμός Βιολογικής Καταπολέμησης των Παρασίτων (OILB — IOBC) και η Διεθνής Ένωση Καλλιέργειας Οπωροκηπευτικών έχουν καταλήξει σε επίσημο ορισμό της έννοιας ολοκληρωμένη καλλιέργεια πυρηνόκαρπων: εμπορική παραγωγή οπωρικώνψηλής ποιότητας, λαμβάνοντας πρωτίστωςπόψη οικολογικά ασφαλείς μεθόδους προκειμένου να ελαχιστοποιούνται οι ανεπιθύμητες παρενέργειες και η χρησιμοποίηση αγροχημικών προϊόντων, με στόχο την καλύτερη προστασία του περιβάλλοντος και της ανθρώπινηςγείας.

Επίσης, σε διάφορα κράτη μέλη ισχύει επίσημος νομικός ορισμός της ολοκληρωμένης καλλιέργειας. Ωστόσο, δενπάρχει ένας κοινοτικός ορισμός της ολοκληρωμένης καλλιέργειας.

Δεν θεωρεί σκόπιμο η Επιτροπή να δοθεί ένας ενιαίος ορισμός της ολοκληρωμένης καλλιέργειας (λ.χ., οικολογικό φιλοπεριβαλλοντικά ελεγχόμενο πρόγραμμα καλλιεργειών λαμβάνονταςπόψη τη διαχείριση της ανθεκτικότητας) προκειμένου να εξασφαλισθεί σε όλη την Ευρωπαϊκή Ένωση η καλύτερη και σαφέστερη επισήμανση των προϊόντων από βιολογικές και ολοκληρωμένες καλλιέργειες, και με τον τρόπο αυτό να προστατεύονται οι παραγωγοί και οι καταναλωτές·

(1) ΕΕ L 198 της 22.7.1991, σελ. 1.

(2) ΕΕ L 230 της 19.8.1991, σελ. 1.

Απάντηση του κ. Fischler εξ ονόματος της Επιτροπής

(16 Οκτωβρίου 2002)

Η Επιτροπή έχει ενημερωθεί για την ύπαρξη διαφόρων ορισμών, όσον αφορά την ολοκληρωμένη παραγωγή, τα συστήματα ολοκληρωμένης γεωργίας καθώς και την ολοκληρωμένη διαχείριση των βλαβερών ουσιών ή την ολοκληρωμένη διαχείριση των καλλιεργειών, όπου το σύνολο αυτών των ορισμών αφορά ή αναφέρεται στη γενικότερη έννοια, της αειφόρου γεωργίας.

Είναι αλήθεια επίσης ότι η έννοια της ολοκληρωμένης γεωργίας αποτελεί, σε ορισμένα κράτη μέλη, αντικείμενο ειδικών διατάξεων με τη μορφή εθνικών ή περιφερειακών συντεταγμένων προσαρμοσμένων στις τοπικές κλιματικές ή γεωφυσικές συνθήκες.

Η Επιτροπή ανέθεσε το 2000 την εκπόνηση μιας μελέτης για την ολοκληρωμένη διαχείριση των καλλιεργειών, τα αποτελέσματα της οποίας δημοσιεύτηκαν το Μάρτιο του 2002. Η μελέτη αυτή αναφέρεται στα διάφορα συστήματα βάσει μελετών κατά περίπτωση. Τα στοιχεία που προκύπτουν απ' αυτή τη μελέτη δείχνουν, παρά μία κοινή αναφορά σε ορισμένα βασικά στοιχεία, μεγάλη ποικιλία, όσον αφορά την ερμηνεία της έννοιας, καθώς και μεγάλη δυνάμει διαφορά όσον αφορά τους όρους της εφαρμογής.

Η βιολογική γεωργία διέπεται από αυστηρές αρχές που χαρακτηρίζονται από κοινή φιλοσοφία και κοινούς στόχους των οποίων η εφαρμογή διέπεται από λεπτομερείς κανόνες παραγωγής και αυστηρό σύστημα ελέγχου. Ένα τέτοιο σύστημα φαίνεται δύσκολο να εφαρμοστεί για την ολοκληρωμένη γεωργία, η οποία καλύπτει ποικίλους τομείς και πολλαπλές καταστάσεις και στόχους.

Για το λόγο αυτό και εν αναμονή της καλύτερης κατανόησης της εξέλιξης αυτών των γεωργικών πρακτικών στα κράτη μέλη, που ωστόσο πρέπει να ενθαρρύνουμε λόγω του ευνοϊκότερου συχνά αντίκτυπου τους στο περιβάλλον και στην ανθρώπινηγεία, φαίνεται δύσκολο σήμερα να δώσουμε ένα ενιαίο ορισμό της ολοκληρωμένης παραγωγής.

Εντούτοις, όπως ανήγγειλε η Επιτροπή στην ανακοίνωσή της για την ενδιάμεση επανεξέταση της κοινής γεωργικής πολιτικής(1) και, ειδικότερα, όσον αφορά την εφαρμογή των προτύπων στον τομέα του περιβάλλοντος, της ασφάλειας των τροφίμων, τηςγείας και της καλής μεταχείρισης των ζώων και της ασφάλειας στον τόπο εργασίας, η Επιτροπή αναλύει τώρα τα μέσα βελτίωσης της εφαρμογής αυτών των προδιαγραφών και ενθάρρυνσης της συμμετοχής των γεωργών σε εγκεκριμένα από τα κράτη μέλη συστήματα ασφάλειας της ποιότητας και πιστοποίησης.

(1) COM(2002)394 τελικό.